 «Instruks» for regionalt utvalg i NVBF

Dette dokumentet er ment for de regionale valgkomiteer som i tiden frem til regionale ting/valgmøter skal finne de rette kandidater som skal være med på å løfte NVBF videre.

Det er laget «instrukser» for alle utvalg, samt vedtekter for Regionalt styre.

Regionale utvalg – Arrangement og Konkurranse

De regionale utvalgene vil være Avdeling Arrangement og Konkurranse sine forlengede armer og frivillige ressurs ut i regionene. Det er derfor viktig at utvalget til enhver tid har god informasjon om alle muligheter som finnes for klubbene.

**Utvalget skal bidra som en frivillig ressurs og samarbeide med NVBFs avdeling for Arrangement og Konkurranse på viktige tema og områder slik som:**

\* terminplan
\* serier (aldersbestemt)
\* serier (senior og aldersbestemt)
\* utvikling arrangement (volleyball)

\* utvikling arrangement (sandvolleyball)

\* anlegg
\* hallfordeling

\* tildeling av arrangement
\* TurneringsAdmin (TA – verktøy for kampadministrasjon)
\* reglement og reguleringer
\* håndbøker
\* dommeroppsett

NVBFs avdeling for Arrangement og Konkurranse jobber etter et definert årshjul med tiltaksplaner, terminplaner og strategiplaner, for å få klubbene til å tilrettelegge for gode arrangement og et godt konkurransetilbud i begge grener. Avdelingen vil jobbe tett med utvalgene for å gjøre gode beslutninger og avklare ansvaroppgaver og fremdrift.

**Til den aktuelle ressurspersonen**

 **Ansvarsoppgavene dine, i samarbeid med avdelingen, vil være:**

* Motivere til at flere klubber påtar seg arrangement
* Være med på å utvikle gode US-runder og konkurranser og bistå med «lokal kunnskap»\*
* Bistå i utvikling av gode terminplaner for volleyball og sandvolleyball
* Bistå i tildeling av arrangement
* Være en ambassadør for gode arrangement og arrangemenmtsutvikling
* Markedsføring av / informasjon om serieaktivitet og arrangement ut til klubbene, volleyball og sandvolleyball
* Bistå i arbeidet med gode reglement og reguleringer
* Være en TA (verktøy for kampadministrasjon) - ressursperson
* Være en ressurs/støttefunksjon for klubber/teknisk arrangør
* Motivere og inspirere klubbene til å organisere sandvolleyballaktivitet og turneringer
* Bistå i spørsmål/problemstillinger tilknyttet anlegg og hallfordeling (holde dialog og «tråden» i kommende hallprosjekter og baner regionalt/lokalt)
* Bidra til å påvirke volleyballaktiviteten lokalt, regionalt, nasjonalt
* Bidra med dine erfaringer knyttet til arrangement og konkurranseaktivitet

*\*Med «lokal kunnskap» menes at en regional person kan bistå i spørsmål knyttet til lokale forhold og tilpasninger ved konkurranseaktiviteten (f.eks. avstander som påvirker valg av serie/turneringsformat/reglement mm)*

**Som en tillitsvalgt vil du:**

* Delta på skypemøte omtrent hver 6-8 uke (kveldstid) og utføre avtalte ansvarsoppgaver, 2 av disse møtene skal være felles med Arrangements- og Konkurranse utvalg fra andre regioner.
* Delta på 1-2 møter for alle de regionale utvalgene i forbindelse med et av NVBFs arrangementer. Da er reise, opphold (og evt. billetter til arrangementet) dekket.

**Hvem er du?**

“Passion” for volleyball og sandvolleyball (arrangementsutvikling og konkurransestruktur)

Engasjert i din region men også i volleyball som helhet i hele Norge

Fremoverlent og oppsøkende

Et ønske om å skape et bedre aktivitetstilbud, bedre arrangement og konkurranser

**Støttespillere:**

\* Avdeling Arrangement og Konkurranse

\* Arrangement og Konkurranse-utvalgene i andre regioner
\* Ressurspersoner i klubbene

**Hva kan vi tilby:**

* Påvirkningskraft i arbeidet med kompetanseheving i din region
* Møteplasser for alle de regionale Arrangement- og Konkurranse utvalgene i Norge
* Bli kjent med NVBF, Forbundsstyret og administrasjonen
* Få nye volleyballvenner
* Attest, dokumentasjon og referanse på ditt bidrag som kan brukes på CV.
* Delta gratis på alle kurs i egen region
* Ekstra oppfølging nasjonalt for alle under 26 år, inkludert kurs og møteplasser
* Gratis genser til bruk som ambassadør på turneringer, møteplasser